सोमवार को श्रीलंका क्रिकेट बोर्ड ने एक बयान जारी कर ये बात कही.बोर्ड के मुताबिक़ दक्षिण अफ़्रीका और पाकिस्तान के ख़िलाफ़ आगामी टेस्ट सीरीज़ के बाद जयवर्धने टेस्ट क्रिकेट खेलना छोड़ देंगे.1997 में महेला जयवर्धने ने अंतरराष्ट्रीय क्रिकेट में क़दम रखा था. उसके बाद से उन्होंने 145 टेस्ट मैच खेलकर 50.18 के औसत से 11493 रन बनाए. उन्होंने कुल 33 शतक भी बनाए.इससे पहले जयवर्धन के नेतृत्व में 2014 में श्रीलंका ने टी 20 का विश्व कप जीता था जिसके बाद उन्होंने अंतरराष्ट्रीय टी-20 फ़ॉर्मेट से भी संन्यास ले लिया था.बोर्ड को लिखे एक ख़त में जयवर्धने ने कहा, "मेरे लिए ये आसान फ़ैसला नहीं था. 18 सालों से श्रीलंका का प्रतिनिधित्व करना मेरे लिए बड़े सम्मान की बात है. लेकिन मुझे लगता है अब ये फ़ैसला लेने का वक़्त आ गया."हालांकि जयवर्धने वनडे क्रिकेट खेलता रहेंगे.(बीबीसी हिंदी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)